Stolitsa

Stolitsa (Столица, vene keeles 'pealinn') oli Tallinna linnavalitsuse kirjastatav venekeelne tasuta ajaleht, linnavalitsuse häälekandja ning eestikeelse ajalehe Pealinn sõsarväljaanne. Stolitsa ilmus iseseisva väljaandena 3. novembrist 2000"Tallinna linnavalitsus ei sulge ajalehti Pealinn ja Stolitsa" Delfi, 6. september 2011 (vaadatud 6. augustil 2013).

2013. aasta augusti alguse seisuga oli Stolitsa peatoimetaja Aleksandr TšaplõginAjalehe Stolitsa toimetus Tallinna linnavalitsuse kodulehel (vaadatud 6. augustil 2013). 2011. aastal oli lehe tiraaž 50 000 eksemplari, tellijaid oli 21 000."Pealinn ja Stolitsa lähevad tallinlastele maksma pool miljonit eurot" Delfi/Õhtuleht, 16. august 2011 (vaadatud 6. augustil 2013) 2008. aastal oli Stolitsa peatoimetaja Jana Toom"Stolitsa: Eestikeelne Ameerika film õhutab rahvuslikku vaenu" Eesti Ekspress, 14. aprill 2008 (vaadatud 6. augustil 2013). Veebientsüklopeedia Estonica teatel oli Stolitsa 2012. aastal Eesti venekeelsetest trükimeedia väljaannetest suurima lugejaskonnagaAndrei Titov "Venekeelsed massiteabevahendid nüüdisajal" Estonica, 08.10.2012 (vaadatud 6. augustil 2013).

Mais 2014 algatas IRL eelnõu Stolitsa sulgemiseks, sest väljaanne asus aktiivselt toetama Venemaa tegevust Ukrainas.IRL algatab eelnõu ajalehe Stolitsa sulgemiseks

Tallinna Linnavolikogu liige Tarmo Kruusimäe (IRL) väidab, et Tallinna linnameedias tehakse varjamatult naaberriigi propagandat. Tarmo Kruusimäe: «Stolitsa hiljutine artikkel, kus linnavolikogu õiguskomisjoni esimees Margarita Tšernogorova Putinit kiidab ja Venemaa presidendile usaldust vannub, on vaid üks näide paljudest. Venemeelset propagandat jagub nii Pealinna kui Stolitsa igasse numbrisse, Kesknädalast rääkimata.» Kruusimäe: linnameedia vahendab Putini-meelset propagandat

2024. aastal otsustas Tallinna uus linnavalitsus sulgeda ajalehed Pealinn ja Stolitsa koos telesaadete toimetusega hiljemalt 31. maiks."Tallinna linnameedia lõpetab töö hiljemalt mai lõpuks" ERR, 15. aprill 2024

Viited

Välislingid
Stolitsa koduleht
 Merike Teder "Revisjon: veebilehe arendamise raha läks Pealinna ja Stolitsa laialiveoks" Tallinna Postimees, 6. detsember 2011
 "Pealinn ja Stolitsa lähevad tallinlastele maksma pool miljonit eurot" Delfi/Õhtuleht, 16. august 2011
 "Stolitsa: Eestikeelne Ameerika film õhutab rahvuslikku vaenu" Eesti Ekspress, 14. aprill 2008
 "Tallinna linnavolikogu liige Margarita Tšernogorova (KE) soovitab euroliidul Venemaale suunatud sanktsioonidest loobuda. «Mina usun Putinit,» kinnitab volikogu liige ajalehe Pealinn venekeelses väljaandes Stolitsa." Postimees TallinnCity, 16. august 2014

Kategooria:Tallinna ajalehed
Kategooria:Venekeelsed Eesti ajalehed